სკოლის ბიბლიოთეკებში არსებული მდგომარეობის შესახებ.

1. როგორია სასკოლო ბიბლიოთეკების ინფრასტრუქტურა და მატერიალურტექნიკური ბაზა, აკმაყოფილებს  თუ არა ის სწავლა-სწავლების პროცესისათვის აუცილებელ მოთხოვნებს.

სსიპ ქედის მუნიციპალიტეტის სოფელ დოლოგნის საჯარო სკოლის ბიბლიოთეკის ინფრასტუქტურა გამართულია. შედგება ორი ოთახისაგან, ერთში განთავსებულია წიგნადი ფონდი, მეორეში სამკითხველო ოთახი. წიგნადი ფონდი შეადგენს 8640 წიგნს და პასუხობ სწავლა სწავლების პროცესისათვის აუცილებელ მოთხოვნებს. ბიბლიოთეკა მდიდარია მხატვრული, შემეცნებითი ლიტერატურით. ბიბლიოთეკა სისტემატურად მარაგდება ახალი წიგნებით და პერიოდული პრესით.

1. როგორია წიგნადი ფონდი, რამდენად პასუხობს თანამედროვე მოთხოვნებს?

ბიბლიოთეკის წიგნადი ფონდი შეადგენს 8640 ერთეულს და პასუხობს თანამედროვე მოთხოვნებს(სასკოლო სახელმძღვანელოები, მხატვრული ლიტერატურა, პერიოდული პრესა, ლექსიკონები)

1. რამდენად არის ელექტრონულ წიგნებთან წვდომის შესაძლებლობა?

ელექტრონულ წიგნებთან წვდომის შესაძლებლობა ბიბლიოთეკაში არ არის.

1. გთხოვთ მოგვაწოდოთ ინფორმაცია დასაქმებული ბიბლიოთეკარების კვალიფიკაციის შესახებ;

ბიბლიოთეკაში მუშაობს დაწყებითი განათლების სპეციალობით ერთი თანამშრომელი. გავლილი აქვს აჭარის განათლების სამინისტროს მიერ დაფინანსებული ტრენინგი სასკოლო ბიბლიოთეკარების გადამზადების შესახებ.

1. გთხოვთ დაურთოთ ბოლო 3 წლის სტატისტიკა: ა) სასკოლო ბიბლიოთეკით მოსწავლეთა სარგებლობის              თაობაზე; ბ) რომელი კლასების მოსწავლეები სარგებლობენ ძირითადად ბიბლიოთეკით; გ) მოთხოვნადია           მხატვრული თუ თემატური ლიტერატურა? დ)ინფორმაცია წიგნადი ფონდის განახლება, შევსების თაობაზე;

ა. სასკოლო ბიბლიოთეკით სარგებლობ სკოლის 118 მოსწავლიდან 70 მოსწავლემდე.

ბ. ძირითადად სასკოლო ბიბლიოთეკით სარგებლობენ საბაზო საშუალო საფეხურის მოსწავლეები.

გ. უფრო მეტად მოთხოვნადია მხატვრული ლიტერატურა.

დ. წიგნადი ფონდი სისტემატურად ახლდება სკოლის ბიუჯეტის შესაძლებლობის მიხედვით.

1. რა სახით მონაწილეობენ სასკოლო ბიბლიოთეკები სწავლა-სწავლების პროცესში?

ბიბლიოთეკარი ეხმარება მოსწავლეებს ასაკობრივი ზღვარის შესაბამისად მხატვრული თუ თემატური ლიტერატურის შერჩევაში , ხდება წაკითხული წიგნის განხილვა, შეხვედრა წიგნის ავტორებთან.

1. რა ტიპის მხარდაჭერას უწევს სახელმწიფო (ადგილობრივი/ცენტრალური ხელისუფლება) სასკოლო                    ბიბლიოთეკებს?

სასკოლო ბიბლიოთეკას მხარდაჭერას უწევს ადგილობრივი ხელისუფლება. 2014 წელს აჭარის ავტონომიური რესპუბლიკის განათლების კულტურისა და სპორტის სამინისტროს მიზნობრივი ქვეპროგრამით (საჯარო სკოლების ბიბლიოთეკების განვითარება) ფარგლებში მიიღო მხატვრული ლიტერატურა 400 ცალი 3118.40 ღირებულებით. გამომცემლობა „ბაკურ სულაკაურმა’“ სკოლას საჩუქრად გამოუგზავნა 30-მდე წიგნი მხატვრული და შემეცნებითი წიგნები.

1. თქვენი აზრით, რა ტიპის მხარდაჭერაა საჭირო სახელმწიფოს მხრიდან სასკოლო ბიბლიოთეკებში                       არსებული ხარვეზების აღმოსაფხვრელად?

სახელმწიფოს მხრიდან სისტემატურად უნდა ხდებოდეს თანამედროვე მხატვრული ლიტერატურის შემოტანა სასკოლო ბიბლიოთეკებში. ამის გამო თანამედროვე მწერლების შემოქმედებას ჩვენი ახალგაზრდები არ იცნობენ. სკოლა მცირეკონტიგენტიანია და შესაბამისად მცირე ბიუჯეტიანი და არ აქვს ფუფუნება შეიძინოს თანამედროვე მწერალთა წიგნები.

1. რა სახის ახალი სტანდარტების დანერგვას მიიჩნევთ საჭიროდ სასკოლო ბიბლიოთეკებთან მიმართებაში?

თანამედროვე სკოლის ბიბლიოთეკა უნდა იყოს კომპიუტერებით აღჭურვილი და ყველას ქონდეს შესაძლებლობა ელექტრონული წიგნებთან წვდომის შესაძლებლობა.

1. . როგორ გესახებათ სასკოლო ბიბლიოთეკების შემდგომი განვითარების პერსპექტივა?

სასკოლო ბიბლიოთეკები უნდა პასუხობდეს თანამედროვე მოთხოვნებს